wickkiey/tamil-wikipedia-markdown huggingface dataset:
# விதை சோதனை

**விதைச்சோதனை** (*Seed testing*) என்பது ஆய்வு நோக்கங்களுக்காக அல்லது விதை சேமிப்பு நுட்பங்கள் செயல்படுகின்றனவா உள்ளிட்ட பல நோக்கங்களுக்காக செய்யப்படுகின்றன. மிகவும் பொதுவாக நான்கு சோதனைகள் உள்ளன. கீழே பட்டியலிடப்பட்டுள்ள முதல் இரண்டும் அறிவியல் ஆராய்ச்சிகளுக்குப் பொதுவானது.  

வணிக ரீதியாக விற்கப்படும் விதைகளுக்கு, இந்த நான்கு சோதனைகள் பயிற்சி பெற்ற மற்றும் வழக்கமாக சான்றளிக்கப்பட்ட ஆய்வாளர்களால் பிரத்யோகமான ஆய்வகத்தில் ஆய்வு செய்யப்படுகின்றன. விற்பனை செய்யப்படும் விதைகளின் தரத்தை மதிப்பிடுவதற்கானவையாக சோதனைகள் வடிவமைக்கப்பட்டுள்ளன.  

- முளைப்பு சோதனை: முளைக்கும் விதைகளின் விழுக்காட்டை அறிய பயன்படுத்தப்படுகிறது. வணிக நிறுவனங்களில், சோதனைகள் பொதுவாக 200 அல்லது 400 விதை மாதிரிகளில் செய்யப்படுகின்றன.
- விதை நம்பகதன்மை சோதனை இது மூன்று பகுதிகளை கொண்டது.
  - 1 முன்நிபந்தனை (உள்ளீர்த்தல்)
  - 2. ஆயத்தம் மற்றும் சாயமேற்றல் (சில நேரங்களில் விதையை வெட்டி, பின்னர் விதையை 2,3,5 டிரிபெனைல் டெட்ராசோலியம் குளோரைடு கரைசலில் ஊறவைத்தல்)
    - **டெட்ராசோலிம் குளோரைடு விதை சோதனை:** டெட்ராசோலியம் குளோரைடு (TZ) சோதனை பெரும்பாலும் விரைவான முளைப்பு சோதனை என்று அழைக்கப்படுகிறது. இந்த சோதனை விதையின் நம்பகத்தன்மையை தீர்மானிக்கப் பயன்படுத்தப்படும் ஒரு இரசாயன சோதனையாகும். மேலும் இதன் முடிவுகள் பொதுவாக 24 முதல் 48 மணி நேரத்திற்குள் கிடைக்கும்.
    - **முளைப்பு சோதனையிலிருந்து டெட்ராசோலியம் குளோரைடு விதை சோதனை எவ்வாறு வேறுபடுகிறது?** டெட்ராசோலியம் குளோரைடு சோதனையானது விதை நம்பகத்தன்மையின் துவக்க மற்றும் விரைவான நிழற்பட நொடிப்பெடுப்பை வழங்குகிறது. ஆனால் இது மிகவும் விரிவான விதை முளைப்பு சோதனைக்கு மாற்று என்று சொல்வதற்கு இல்லை. கனடாவில், டெட்ராசோலியம் குளோரைடு சோதனையானது CFIA ஆல் அதிகாரப்பூர்வமாக அங்கீகரிக்கப்படவில்லை. அமெரிக்காவில், டெட்ராசோலியம் குளோரைடு சோதனையை முளைப்பு சோதனைக்கு மாற்றாகப் பயன்படுத்தலாம், இருப்பினும் அதன் தொடர்ச்சியாக முளைப்பு சோதனை பொதுவாக பரிந்துரைக்கப்படுகிறது.
    - **ஏன் டெட்ராசோலியம் குளோரைடு விதை சோதனை செய்ய வேண்டும்?**
      - *டெட்ராசோலியம் குளோரைடு சோதனையின் நன்மைகள்:*
      - விதை நம்பகத்தன்மை குறித்த விரைவான மதிப்பீடு.
      - முளைப்பு சோதனைகளில் விதைகளின் பலவீனம் வெளிப்படுவதற்கு முன்பே அவற்றைக் கண்டறியலாம்.
      - தரக் கட்டுப்பாட்டு திட்டமிடல்களில் சரியான நேரத்தில் வழிகாட்டுதல் குடைக்கும்.
    - *டெட்ராசோலியம் குளோரைடு விதை சோதனை சோதனையின் தீமைகள்*
      - சிறப்பு பயிற்சியும், அனுபவமும் தேவை.
      - முளைப்பு சோதனையை விட இந்த சோதனையானது பொதுவாக மிகவும் உழைப்பு தேவைப்படக்கூடியதும், கடினமானதாகும்.
      - இந்த சோதனையின் முடிவுகள் பூஞ்சை தொற்று அல்லது இரசாயன சேதத்தை பிரதிபலிப்பதில்லை.
      - இந்த சோதனையின் முடிவுகளில் விதைத் துயில் நிலையை பிரதிபலிப்பதில்லை.
  - 3. மதிப்பீடு (வித்தை முளையத்தில் நிற மாற்றத்திற்கான ஆய்வு செய்தல்).
  - தூய்மை சோதனை: பொருள் விவரச் சீட்டில் விவரிக்கப்பட்ட விதை அளவுக்கு உண்மையில் விதைகள் உள்ளனவா என காணுதல்.
  - களை சோதனை: விதை மாதிரியை ஆய்வு செய்து, பொருள் விவரச் சீட்டில் விவரிக்கப்பட்ட விதை வகையிலிருந்து வேறுபட்ட ஒவ்வொரு விதையையும் அடையாளம் காணுதல்.
# தொப்பம்பட்டி (தருமபுரி)


**தொப்பம்பட்டி** (*Thoppampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியம், தொப்பம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொலைவிலும், அரூரில் இருந்து 15 கிலோ மீட்டர் தொலைவில் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'57.8"N 78°22'48.3"E ஆகும்.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 108 குடும்பங்களும் 491 மக்களும் வசிக்கின்றனர். இதில் 252 ஆண்களும் 239 பெண்களும் அடங்குவர்.  

## மேற்கோள்
# ஒபிலிநாய்க்கன்பட்டி


**ஒபிலிநாய்க்கன்பட்டி** (*Obilinayakkanpatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியத்துக்கும், தொப்பம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 28 கிலோமீட்டர் தொலைவிலும், அரூரிலிருந்து 13 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'19.7"N 78°23'40.6"Eஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 174 குடும்பங்களும் 629 மக்களும் வசிக்கின்றனர். இதில் 314 ஆண்களும் 315 பெண்களும் அடங்குவர்.  

## மேற்கோள்
# 4-அமினோபிரிடின்



**4-அமினோபிரிடின்** *(4-Aminopyridine)* என்பது C<sub>5</sub>H<sub>4</sub>N–NH<sub>2</sub> என்ற மூலக்கூற்று வாய்ப்பாட்டை உடைய கரிமச் சேர்மம் ஆகும். இந்த மூலக்கூறானது, பிரிடினின் மூன்று மாற்றிய அமீன்களில் ஒன்றாகும். பொட்டாசியத்தின் வழியை அடையாளப்படுத்தும் துணைவகைகளைக் கண்டறிய ஆய்வுக்கருவியாக இது பயன்படுத்தப்படுகிறது. இது தண்டுவட மரப்பு நோயின் அறிகுறிகளைக் கையாள உதவும் மருந்தாகவும் பயன்படுத்தப்படுகிறது.நோயின் பல்வேறு மாறுபாடுகளைத் தொடர்ந்து, வயது வந்தோரின் நடை வேகத்தை அதிகரிப்பதற்காகவும் மருத்துவர்களால் பரிந்துரைக்கப்படுகிறது. இந்த மருந்தானது 2008 ஆம் ஆண்டில் சிகிச்சையளிப்பதில் பயன்படுத்துவதற்கான மூன்றாம் நிலை பரிசோதனைகளுக்கு உட்படுத்தப்பட்டது. மேலும், ஐக்கிய அமெரிக்க மருந்து மற்றும் உணவு நிர்வாகத்தால் சனவரி 22, 2010 அன்று அங்கீகரிக்கப்பட்டது.  

## தயாரிப்பு

4-அமினோபிரிடினானது, பிரிடின்-4-கார்பாக்சமைடை சோடியம் ஹைப்போ குளோரைட்டைப் பயன்படுத்தி கார்போனைல் நீக்கம் செய்யும் ஆஃப்மேன் மறுசீரமைப்பு வினையின் மூலமாகத் தயாரிக்கப்படுகிறது. பிரிடின் கார்பாக்சமைடானது தொடர்புடைய நைட்ரைல் சேர்மத்திலிருந்து உருவாக்கப்படுகிறது. அந்த நைட்ரைலானது, 4-மெதில்பிரிடினை அம்மோனியாக்கம் மற்றும் ஆக்சிசனேற்றம் செய்வதனால் கிடைக்கப்பெறுகிறது.  

## தயாரிப்பு
4-அமினோபிரிடினானது, பிரிடின்-4-கார்பாக்சமைடை சோடியம் ஹைப்போ குளோரைட்டைப் பயன்படுத்தி கார்போனைல் நீக்கம் செய்யும் ஆஃப்மேன் மறுசீரமைப்பு வினையின் மூலமாகத் தயாரிக்கப்படுகிறது. பிரிடின் கார்பாக்சமைடானது தொடர்புடைய நைட்ரைல் சேர்மத்திலிருந்து உருவாக்கப்படுகிறது. அந்த நைட்ரைலானது, 4-மெதில்பிரிடினை அம்மோனியாக்கம் மற்றும் ஆக்சிசனேற்றம் செய்வதனால் கிடைக்கப்பெறுகிறது.  

## பயன்பாடுகள்
ஆய்வகத்தில், 4-AP என்பது உடற்கூறியல் மற்றும் உயிரி இயற்பியல் ஆகியவற்றில் பல்வேறு பொட்டாசியம் நடத்தைகளை ஆராயும் ஒரு பயனுள்ள மருந்தியல் கருவியாகும்.
# நெட்டையாம்பாளையம்



**நெட்டையாம்பாளையம்** (Nettayampalayam) என்ற கிராமம், நாமக்கல் மாவட்டத்தில் பரமத்திவேலூர் வட்டத்தில் அமைந்துள்ளது. இக்கிராமம் பரமத்திவேலூரிலிருந்து 10 கி.மீ. தொலைவில் ஜேடர்பாளையம் செல்லும் வழியில் அமைந்துள்ளது.  

## கோயில்கள்

கபிலர்மலை முருகன் கோயில் , பாண்டமங்கலம் பெருமாள் கோயில் ஆகிய கோயில்கள் அருகாமையில் உள்ளன.  

## தொழில்
விவசாயம் முக்கிய தொழிலாகும். இங்கிருந்து விளையும் மலர்கள், அருகிலுள்ள பரமத்தி வேலூர் பூச்சந்தையில் விற்கப்படுகின்றன.  

## பள்ளிகள்
- நெட்டையாம்பாளையத்தில் அரசு துவக்கப்பள்ளி மற்றும், நடுநிலைபள்ளி ஆகியன உள்ளது.
# கொன்டையம்பட்டி


**கொண்டையம்பட்டி** (*Koṉṭaiyampaṭṭi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியத்துக்கும், தொப்பம்பட்டி ஊராட்சிக்கும் உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 29 கிலோமீட்டர் தொலைவிலும், அரூரிலிருந்து 14 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'02.2"N 78°23'17.1"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 64 குடும்பங்களும், 229 மக்களும் வசிக்கின்றனர். இதில் 119 ஆண்களும், 110 பெண்களும் அடங்குவர்.  

## மேற்கோள்
# மரியா ரபோல்ஸ் பள்ளி


**மரியா ரபோல்ஸ் மெட்ரிகுலேஷன் மேல்நிலைப்பள்ளி** (Maria Rafols Matric Higher Secondary School) இந்தியாவின் கன்னியாகுமரி மாவட்டம், மண்டைகாட்டில் அமைந்துள்ள ஒரு ஆங்கில வழி சுயநிதி பள்ளி ஆகும். சேரிட்டி ஆஃப் செயின்ட் ஆன் சகோதரிகளால் 1994 ஆம் ஆண்டில் நிறுவப்பட்டு நடத்தப்பட்டுவருகிறது. படிப்படியாக பள்ளி மேல்நிலைபள்ளியாக மேம்படுத்தப்பட்டது. இது கத்தோலிக்க மாணவர்களுக்கான சேர்க்கைக்கு முதன்மையளிக்கும் ஒரு கிறிஸ்தவ இருபாலா் சிறுபான்மை பள்ளிக்கூடம். இருப்பினும், மற்ற மதங்களின் குழந்தைகளும் அனுமதிக்கப்படுகிறார்கள்.
# கணிதக்குறைபாடு


**கணிதக்குறைபாடு** (*Dyscalculia*) என்பது கணிதம் கற்றலை புரிந்துகொள்வதில் கடினம், எண்களை புரிந்து கொள்வதில், எண்களை எவ்வாறு கையாளுவது மற்றும் கணித உண்மைகளை அறிந்துகொள்வதில் உள்ள சிரமம் ஆகும். இது பொதுவாக ஒரு குறிப்பிட்ட வளர்ச்சிக் கோளாறு எனக் கருதப்படுகிறது.  

கணிதக் குறைபாடு உடையவர்கள் சாதாரணமாக நுண்ணறிவு ஈவு பெற்றவர்களைவிட அதிக நுண்ணறிவு ஈவு பெற்றவர்கள் அதிகமாக பாதிக்கப்படுகிறார்கள். நேரம், இடமதிப்பு, அளவைகள் போன்றவைகளை புரிந்து கொள்வதில் சிரமப்படுகிறார்கள்.. டிஸ்கால்குலியா பற்றிய மதிப்பீடு மொத்தமக்கள் தொகையில் 3% மற்றும் 6% வரை பாதித்துள்ளது. 2004-ல் 4-ல் ஒரு பங்கு குழந்தைகளூக்கு கவனப்பற்றாக்குறை மிதமிஞ்சிய சீர்குலைவு இருக்கிறது.
# மஞ்சவாடி


**சின்னமஞ்சவாடி** (chinna*Manjavadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636905 இது மஞ்சவாடி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 60 கிலோமீட்டர் தொலைவிலும், பாப்பிரெட்டிப்பட்டியில் இருந்து 15 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 400 மீட்டர் உயரத்தில் இருக்கிறது. இவ்வூரின் அமைவிடம் 11°49'40.9"N 78°21'38.3"E ஆகும். போக்குவரத்து வசதி இல்லாத ஊர் இங்கு அதிகமான மாம்பழம் சாகுபடி செய்கின்றன மலைவாழ் மக்கள் மட்டும் வசிக்கும் இடம்  

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 150 குடும்பங்களும் 800 மக்களும் வாழ்கின்றனா். இதில் 450 ஆண்கள் 350 பெண்கள் ஆவா். இங்கு சேலத்திற்கு மாம்பழம் அதிகம் ஏற்றுமதி செய்யப்படுகிறது. இங்கு அரசின் ஊராட்சி ஒன்றிய தொடக்கப்பள்ளி உள்ளது.  

## மேற்கோள்
# எச்சம்பட்டி



**எச்சம்பட்டி** அல்லது **எச்சனஹள்ளி** (*Echanahalli*) என்பது இந்தியாவின், தமிழ்நாடு மாநிலத்திலுள்ள கிருஷ்ணகிரி மாவட்டம், தேன்கனிக்கோட்டை வட்டம், ராயக்கோட்டை ஊராட்சியில் அமைந்துள்ள ஒரு கிராமமாகும். இக்கிராமம் இராயகோட்டை, தர்மபுரி சாலையில் உள்ளது. இக்கிராமம் வேப்பனஹள்ளி சட்டமன்ற தொகுதிக்கும், கிருஷ்ணகிரி மக்களவைத் தொகுதிக்கும் உட்பட்டது. எச்சம்பட்டில் தமிழ், கன்னடம், தெலுங்கு என பலதரப்பட்ட மொழி பேசும் மக்கள் வாழ்கின்றனர். இங்கு உள்ள மக்களுக்கு விவசாயம் , புளி மண்டி வணிகம் போன்றவை முதன்மை தொழிலாக உள்ளது.  

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 35 கிலோமீட்டர் தொலைவிலும், தேன்கனிக்கோட்டையிலிருந்து 40 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 64, மொத்த மக்கள் தொகை 283, இதில் 146 ஆண்களும், 137 பெண்களும் அடங்குவர்.  

## பள்ளி
இக்கிராமத்தின் நுழைவில் ஊராட்சி ஒன்றிய நடுநிலை பள்ளி அம்மைத்துள்ளது. இப்பள்ளி 1981 இல் தொடக்கபள்ளியாக துவங்கப்பட்டு, 2009 இல் நடுநிலைப்பள்ளியாக தரம் உயர்த்தபட்டுள்ளது. இப்பள்ளியில் எச்சம்பட்டி, குரும்பட்டி, எதிர்கோட்டை, ஜோடு ஆலமரம் ஆகிய பகுதிகளைச் சேர்ந்த குழந்தைகள் பயின்று வருகின்றனர்.
# ராம்புரி

**ராம்பூரி** என்பது ஒரு இந்திய கத்தி ஆகும். இது 9 முதல் 12 அங்குல நீளமுள்ள ஒற்றை முனை கொண்ட புகழ்பெற்ற கத்தி ஆகும். வழக்கமாக இது மடித்து வைத்து, பொத்தானைக் கொண்டு விரிக்கக்கூடிய கத்திவகையாகும். 19 ஆம் நூற்றாண்டின் தொடக்கத்தில் இந்திய குண்டர்களின் அடிப்படை ஆயுதமாக இதை பயன்படுத்தினர். உத்தரப்பிரதேச மாநிலத்தின் ராம்பூரில் இருந்து இதன் பெயர் உருவானது. இதை 18 ஆம் நூற்றாண்டின் பிற்பகுதியில் ராம்பூரில் உள்ள உள்ளூர் நவாப்களின் அரச கருமான்கள் இவ்வகைக் கத்திகளை உருவாக்கினர்.  

ராம்பூரி இன்றும் இது குற்றம் சார்ந்த ஆயுதமாக பயன்படுத்தப்படுகிறது. உள்ளூர் இந்திய மாஃபியாகளால் உள்நாட்டில் தயாரிக்கப்பட்ட கள்ளத் துப்பாக்கிகள் மற்றும் அதிநவீன தானியங்கி துப்பாக்கிகள் ஆகியவை பெரும்பாலும் இவற்றின் இடத்தை இடத்தைப் பிடித்துள்ளன. 1990 களின் நடுப்பகுதியில், உத்திரபிரதேச அரசு 4.5 அடி அங்குல நீள கத்தியைத் கத்தியால் தடை செய்தது. இது 1960 களில் மற்றும் 1970 களில் பாலிவுட்டின் குற்றம்சார்ந்த காட்சிகளால் இந்தக் கத்தி பிரபலமடைந்தது.
# நரம்பியல்



**நரம்பியல்** (Neurology) என்பது நரம்புத் தொகுதி, நரம்பு மண்டலங்கள், நரம்புச் சம்பந்தமான கோளாறுகள் குறித்துப் படிக்கும் படிப்பு ஆகும். கிரேக்கச் சொல்லான நியூரான் (neuron) என்பதன் பொருள் நரம்பணு என்பதாகும். லோஜியா (logia) என்பதன் பொருள் படிப்பு என்பதாகும். நரம்பிலானது மூளை, முள்ளந்தண்டு வடம் மற்றும் புற நரம்பு மண்டலம் ஆகியவற்றை உள்ளடக்கிய நரம்புத் தொகுதியில் ஏற்படும் அனைத்து வகையான நோய்கள், நோயறிதல் மற்றும் சிகிச்சைகளைக் குறித்த மருத்துவப் பிரிவாகும்.  

நரம்பியல் துறையில் நிபுணத்துவம் பெற்ற மருத்துவர்களை 'நரம்பியல் நிபுணர்கள்' (Neurologists) என்றழைக்கிறோம். இவர்கள், நரம்பியல் கோளாறுகளை ஆராய்வதற்கும், கண்டறிவதற்கும், சிகிச்சையளிப்பதற்கும் பயிற்சிப் பெற்றவர்கள். நரம்பியல் நிபுணர்கள் பக்கவாதம், கால்-கை வலிப்பு, நடுக்குவாதம், மூளையில் ஏற்படும் நோய்த்தொற்றுகள், தண்டுவட மரப்பு நோய், தூக்கக் கோளாறுகள், மூளையில் ஏற்படும் காயங்கள், ஒற்றைத் தலைவலி, மூளைக் கட்டி, ஆல்சைமர் நோய் போன்ற மறதி நோய்கள் ஆகியவற்றைக் கண்டறிந்து, சிகிச்சை அளிப்பதில் திறமைப் பெற்றவர்கள். நரம்பியல் நிபுணர்கள் மருத்துவ ஆராய்ச்சி, மருந்தியக்கச் சோதனைகள், அடிப்படை அல்லது சிகிச்சைநிலை ஆராய்ச்சி ஆகியவற்றிலும் பங்கு வகிக்கலாம்.
# காயல் ஒண்முகில்


**காயல் ஒண்முகில்** *(Lagoon Nebula)* ( **மெசியர் 8** அல்லது **M8**, **NGC 6523**, **கூரிலி 25**, **RCW 146**, and **கம் 72** எனப் பட்டியலிடப்பட்டது) ஒரு மாபெரும் உடுக்கண இடைவெளி ஒண்முகில் ஆகும். இது வில்(தனுசு) விண்மீன் குழுவில் அமைந்துள்ளது. இது உமிழ்வகை ஒண்முகிலாகவும் H II வட்டாரமாகவும் வகபடுத்தப்பட்டுள்ளது.  

காயல் ஒண்முகில் 1654 ஆண்டுக்கு முன் ஜியோவன்னி கோதியெர்னாவால் கண்டுபிடிக்கப்பட்டது இது நடு வடக்கு அகலாங்குகளில் மங்கலாகக் கண்ணுக்குப் புலப்படும் இரண்டு விண்மீன் உருவாகும் ஒண்முகில்களில் ஒன்றாகும். இருவில்லைநோக்கிகளில் காணும்போது ஓர் ஆழ் அகடு உள்ள ஒரு தெளிவான முகிற்பட்டையாகத் தோன்றுகிறது. இந்த ஒண்முகிலுக்குள் திறந்த விண்மீன் கொத்தான புபொப 6530 அமைந்துள்ளது.  

## பான்மைகள்

இது புவியில் இருந்து 4000 முதல் 6000 வரையிலான ஒளியாண்டுகள் தொலைவில் உள்ளதாக மதிப்பிடப்பட்டுள்ளது. புவியின் வான்பரப்பில் 90' க்கு 40' கோண்த்துக்குப் பரவியுள்ளது. இது கிட்டதட்ட 110 க்கு 50 ஒளியாண்டுகளுக்குச் சமமாகும். பல ஒண்முகில்களைப் போல, இது கால ஆட்பாட்டு நிற ஒளிப்படங்களில் வெளிர்சிவப்பு நிறத்திலும் தொலைநோக்கியில் கூர்ந்து பார்க்கும்போது சாம்பல் நிறத்திலும், கணூக்கு தாழ் ஒலிமட்டங்களில் அருகிய நிறக்கூர்வோடு காணப்படுகிறது.
# ஆற்றுக் கழிமுகம்



**ஆற்றுப் படுகை** (*river delta*) என்பது ஆற்றின் வெள்ளத்தில் அடித்துவரப்பட்ட வண்டல் மண்ணை ஆறு கடலோடு கலக்கும் இடத்தில் அதன் வேகம் குறைந்து படிய வைப்பதால் உருவாகும் ஒரு நிலவமைப்பு ஆகும்.  

## உருவாக்கம்
ஆறுகள் ஓடும்போது மண், மணல், குப்பைக் கூளங்கள் முதலியவற்றை அடித்துக்கொண்டு செல்லும். ஆறு கடலிலோ ஏரியிலோ கலக்கும்போது அதன் வேகம் குறைந்துவிடும். அப்பொழுது மண்ணும் மணலும் அங்கு படிந்துவிடுகின்றன. மண் படிந்து கொண்டே இருப்பதால் நாளடைவில் அங்கு ஒரு படுகை உண்டாகிறது.  

### பெயர்க்காரணம்
ஆற்றின் இரு கிளைகளுக்கும் கடலுக்கும் இடையில் இப்படுகை ஒரு முக்கோண வடிவில் அமையும். இதற்குக் **ஆற்றுப் படுகை** (டெல்ட்டா)(Delta) என்று பெயர். டெல்ட்டா என்ற கிரேக்க எழுத்து முக்கோண வடிவில் இருக்கும். இதையொட்டி இதற்கு இப்பெயர் வந்தது.  

### பண்புகள்
ஆற்றின் நடுவே இப்படுகை வளர்ந்து நீரோட்டத்தைத் தடை செய்வதால் ஆறு பல கிளைகளாகப் பிரிந்து கடலில் கலக்கிறது. மக்கள் குடியிருப்பதற்கு இது பாதுகாப்பான இடமாகாது. ஏனெனில் வெள்ளம் பெருக்கெடுத்து ஓடும் சமயத்தில் கிளையாறுகள் இடம்விட்டு இடம் மாறிவிடுவது உண்டு. ஆறு கடலில் கலக்குமிடத்தில் அதன் வேகம் அதிகமாக இருந்தால், கழிமுகப் படுகை அமையாது.  

### வண்டல் மண்
கழிமுகத் தீவில் படிந்துள்ள மண்ணுக்கு **வண்டல் மண்** என்று பெயர். இது வளம் நிறைந்தது. இப்படுகைகளில் பயிர் மிகச் செழிப்பாக வளரும்.
# மண்டல அறிவியல் மையம், கோவை

**கோவை மண்டல அறிவியல் மையம்** (*Regional Science Centre, Coimbatore*) இந்தியாவின் தமிழ்நாடு மாநிலம் கோயம்புத்தூரில் 2013 ஆம் ஆண்டு மே மாதம் 06 ஆம் தேதி தொடங்கப்பட்டது. தமிழ்நாடு அறிவியல் மற்றும் தொழில்நுட்ப மையத்தின் தீவிர ஆதரவுடன் தேசிய அறிவியல் அருங்காட்சியகக் குழுவால் இம்மையம் உருவாக்கப்பட்டது. தமிழ்நாட்டின் மேற்கு மாவட்ட மக்களும், மாணவர்களும் பயன்பெறும் வகையில் மண்டல அறிவியல் மையம், தமிழக மக்களுக்கு அர்ப்பணிக்கப்பட்டு, அரசிடம் ஒப்படைக்கப்பட்டது.  

## வசதிகள்
4000 சதுர மீட்டர் பரப்பளவைக் கொண்ட இந்த அறிவியல் மையத்தில் மூன்று நிரந்தர காட்சிக்கூடங்களும் ஒரு தற்காலிக கண்காட்சி அரங்கமும் உள்ளன. முப்பரிமாண திரைப்படக் காட்சி வசதி, கோளரங்கம், குளிரூட்டப்பட்ட மண்டபம், ஒளி-ஒலி சாதனங்கள், அறிவியல் விளக்க மூலை, குழந்தைகள் செயல்பாட்டு மூலை, நூலகம், வானத்தை கண்காணிப்பதற்கான தொலைநோக்கி மற்றும் பிற பொது வசதிகள் பலவும் இங்கு உள்ளன.  

## நடவடிக்கைகள்
அறிவியல் பற்றிய சந்தேகங்களை விளக்கி கூறுவதற்காக அறிவியல் அறிஞர்களை சந்தித்தல், மருத்துவ நிபுணர்களை சந்தித்தல், அறிவியலை செயல்முறைகள் மூலமாக விளக்கிக் கூறுதல், இரவு வான் நோக்குதல் போன்ற நிகழ்ச்சிகள் நடத்தப்படுகின்றன. சிறுகோளரங்கம் மூலமாக வான் அறிவியல் பற்றிய அறிவியல் சந்தேகங்கள் விளக்கப்படுகின்றன.  

## விடுமுறை நாட்கள்
அனைத்து வார நாட்கள், சனிக்கிழமை, ஞாயிற்றுகிழமை மற்றும் அரசு விடுமுறை நாட்கள் (362 வேலை நாட்கள்)  
குடியரசு தினம், சுதந்திர தினம், காந்தி ஜெயந்தி ஆகிய நாட்கள் விடுமுறை நாட்களாகும்.  

## வேலை நேரம்
காலை 10.00 மணி முதல் மாலை 05.45. மணி வரை இயங்குகிறது.  

## நுழைவுக் கட்டணம்
அறிவியல் மையம், முப்பரிமாண காட்சிக்கூடம், சிறுகோளரங்கம் பெரியவர் மற்றும் சிறுவர்களுக்கு முறையே ரூபாய் 55,45.</br>  
அறிவியல் மையம், சிறுகோளரங்கம் பெரியவர் மற்றும் சிறுவர்களுக்கு முறையே ரூபாய் 45,35</br>  
அறிவியல் மையம், முப்பரிமாண காட்சிக்கூடம் பெரியவர் மற்றும் சிறுவர்களுக்கு முறையே ரூபாய் 35,25</br>  
அறிவியல் மையம் மட்டும் (நுழைவுக் கட்டணம்) பெரியவர் மற்றும் சிறுவர்களுக்கு முறையே ரூபாய் 25,15
# ஹங்கேரிய தேன் தயாரிப்பு


**ஹங்கேரிய தேன் தயாரிப்பானது** (*Honey production in Hungary*) ஹங்கேரியின் உணவு வழங்கலில் முதன்மைப் பங்கு வகிக்கிறது. மேலும் நாட்டில் உள்ள உள்ளூர் தொழிற்துறையிலும் இது முக்கியப் பங்கு வகிக்கிறது. ஐரோப்பிய ஒன்றியத்தில் மிகப்பெரிய இயற்கைத் தேன் உற்பத்தியாளர்களில் ஹங்கேரி ஒன்றாகும். 2005 ஆம் ஆண்டில் 19.7 ஆயிரம் டன் உற்பத்தி செய்யப்பட்டது.  

நாடு முழுவதும் மொத்தமாக சுமார் 15,000 தேனீ வளர்ப்பவர்கள் உள்ளனர், பில்கிளேட் மலர் உள்ளிட்ட மற்ற மலர்கள் மகரந்தச் சேர்க்கையும் குறிப்பிடத்தக்கவை.  மற்ற ஹங்கேரிய தேன் சூரியகாந்தி மற்றும் பழ மரங்களிலிருந்து கிடைக்கின்றது.
# அசிட்டோபாக்டர்


**அசிட்டோபாக்டர்** (*Acetobacter*) சியோடோமோனடேல் இனத்தைச் சேர்ந்த பாக்டீரியாவாகும். இது எத்தனாலை அசிட்டிக் அமிலமாக மாற்றுகிறது. வினிகர் உற்பத்தியில் இந்தப் பாக்டீரியாக்கள் அதிகம் உதவுகின்றன. 1998 ஆம் ஆண்டில், திராட்சைச் செங்கள் மற்றும் நொதிக்க வைத்த வினிகரில் இருந்து தனிமைப்படுத்தப்பட்ட அசிட்டோபாக்டரின் இரண்டு விகாரங்களுக்கு *அசிட்டோபாக்டர் ஒபோடியன்ஸ்* மற்றும் *அசிட்டோபாக்டர் போமோரம்* என்று பெயரிடப்பட்டது.
# பார்த்தசாரதி ரெட்டி

**பெரல பார்தசாரதி ரெட்டி** என்பவர் ஆந்திராவின், கடப்பா மாவட்டத்தில் உள்ள வெமுலா (கிராமம் & மண்டலம்) பகுதியைச் சேர்ந்த தெலுங்கு தேசம் கட்சியின் அரசியல்வாதி ஆவார்.  

தொழில் ரீதியாக வழக்கறிஞரான இவர், ஒய். எஸ். ராஜா ரெட்டி கொலை வழக்கில் தண்டனை பெற்றபோது புலிவெந்துலா சந்தைக் குழு தலைவராக இருந்தார். அப்போது அவர் அடுத்து வரவிருந்த 2019 தேர்தலில் புலிவெந்துலா சட்டமன்றத் தொகுதியில் போட்டியிட விரும்பினார்.
# சவுக்கு (சாட்டை)



**சவுக்கு** அல்லது **சாட்டை** (whip) என்பது ஒரு கருவி ஆகும். இது பாரம்பரியமாக விலங்குகள் அல்லது மக்களை அச்சுறுத்தி வழிபடுத்த, கட்டுப்படுத்த வடிவமைக்கப்பட்ட ஒரு கருவியாகும். இதனால் ஏற்படும் வலி அல்லது வலி குறித்து பயத்தை ஏற்படுத்தி, சில செயல்களை சாட்டையைப் பயன்படுத்தாமலே செய்விக்க பயன்படுத்தப்படுகிறது. குதிரையேற்றத்தின்போது வலி போன்ற கூடுதல் அழுத்தம் தந்து குதிரையை விரைவாக ஒட்டவோ அல்லது திசை திருப்பவோ பயன்படுத்தப்படுகிறது. சாட்டைகள் பொதுவாக இரண்டு வகையானவையாக, ஒரு குச்சிபோல நீளமான தொடரச்சியுடன் வடிவமைக்கப்பட்டதாக அல்லது ஒரு கைப்பிடியை அடுத்து நெகிழ்வான ஊசலாடும் நெகிழ்வான தன்மை கொண்டதாக இருக்கும், ஆனால் அதிக துல்லியமான மற்றும் கூடுதலான சக்தியைக் கொண்டிருக்கிறது, இருப்பினும் குறைவான துல்லியமானதாக இருக்கலாம்.  

பெரும்பாலான சாட்டைகள் விலங்குகளின் மீது பயன்படுத்த வடிவமைக்கப்பட்டவை என்றாலும், சாட்டையின் முனையில் ஒன்பது சிறிய வால்கள் போன்ற நீட்சிகளைக் கொண்டதாக உருவாக்கப்பட்ட சவுக்கானது, மனிதருக்கு உடல் ரீதியான தண்டனை அல்லது சித்திரவதையை அளிக்கும் நோக்கத்துக்குப் பயன்படுத்தப்படுகிறது. சில மத நடைமுறைகளிலும் பயன்படுத்தப்படுகிறது. இவை விலங்குளின் மீது பயன்படுத்தப்படுவதை விலங்கு வன்கொடுமையாகவும், மற்றும் மனிதர்கள் மீது பயன்படுத்தப்படுவது தாக்குதலாகவும் கருதப்படலாம்.
# போர்பிகுலா லெசுனி



**போர்பிகுலா லெசுனி**, அல்லது Lesne's earwig, ஐரோப்பாவிலிருந்து, குறிப்பாக பிரிட்டனில் இருந்து ஒரு earwig ஒரு இனங்கள். பொதுவான earwig உடன் ஒப்பிடும்போது, லெஸ்னெ earwig 8 மில்லிமீட்டர் (0.31 இன்) சுற்றளவில் உடல் நீளம் கொண்டது. இது புதர் க்ளிமேடிஸ் வைலலிபாவில் வாழ்கிறது.
# காட்டுக்காநல்லூர்


**காட்டுக்காநல்லூர்** (*Kattukanallur*) என்பது தமிழ்நாட்டின், திருவண்ணாமலை மாவட்டம், ஆரணி வட்டத்தில் உள்ள ஒரு கிராமம் ஆகும்.  

## அமைவிடம்
இக்கிராமம் கடல்மட்டத்தில் இருந்து கிட்டத்தட்ட 168 மீட்டர் உயரத்தில் இருக்கிறது. இவ்வூரின் அமைவிடம் 12.753514, 79.126840 ஆகும். இக்கிராமத்தின் பரப்பளவு 616.14 ஹெக்டேர் ஆகும். இக்கிராமம் ஆரணி சட்டமன்றத் தொகுதியிலும், ஆரணி பாராளுமன்றத் தொகுதியிலும் வருகிறது. அஞ்சல் குறியீட்டு எண் 632 312. தொலைபேசி குறியீட்டு எண் 04173 ஆகும். இதன் அருகே உள்ள தொடருந்து நிலையங்கள் கிட்டத்தட்ட 23 கிலோமீட்டர் தொலைவில் வேலுார் கன்டோன்மென்ட் தொடருந்து நிலையமும், 32 கிலோமீட்டர் தொலைவில் காட்பாடி தொடருந்து சந்திப்பும் ஆகும்.  

## மக்கள் வகைபாடு
2011 மகள் தொகை கணக்கெடுப்பின்படி இக்கிராமத்தில் 2074 குடும்பங்களும், 8458 மக்களும் வசிக்கின்றனர். இதில் 4200 ஆண்களும் 4258 பெண்களும் அடங்குவர்.6 வயதுக்குட்பட்ட குழந்தைகள் 832 ஆவர். இதில் ஆண் குழந்தைகள் 422, பெண் குழந்தைகள் 410 உள்ளனர். கிராம்மத்தின் மொத்த எழுத்தறிவு விகிதம் 75.14% ஆகும். இதில் ஆண்களின் எழுத்தறிவு விகிதம் 82.38% என்றும், பெண்களின் எழுத்தறிவு விகிதம் 67.99% என்றும் உள்ளது. கிராமத்தின் எழுத்தறிவு விகிதம் தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# கடல் நுரை



**கடல் நுரை** *(Sea foam)*, **பெருங்கடல் நுரை**, **கடற்கரை நுரை** என்பது உயர் கரிமப் பொருள் செறிவுள்ள கடல்நீர் அலைப்பின்போது உருவாகும் நுரை வகையாகும். இதில் புரதம், கொழுப்பு, கட்டை கலந்திருக்கும். இவை கடற்கரைச் சேய்மைப் பாசிப் பெருக்கத்தால் உருவாகின்றன. இப்பொருட்கள் நுரைப்பிகளாகச் செயல்படுகின்றன. கடற்கரையருகு நுரைப்புப் பகுதியில் அலைமுறிவுகளால் கடல்நீர் கடையப்படும்போது நிலவும் கொந்தளிப்பினால் நுரைப்பிகள் காற்றைச் சிறைபிடிக்கின்றன. அப்போது தொடர்நுரைப்பில் எழும் குமிழிகள் பரப்பு இழுவிசையால் ஒட்டிக் கொள்கின்றன.  

கடல் நுரை ஓர் உலகளாவிய நிகழ்வாகும். நுரைகள் குறைந்த அடர்த்தியில் இருப்பதால், கடற்கரைக் காற்று இவற்றைக் கரைமுகப்பில் இருந்து நில உட்பகுதிக்கு வீசியடிக்கும். பொருளாக்கம், போக்குவரத்து, பெட்ரோலியக் கசிவு, சவர்க்காரங்கள் ஆகிய மாந்தச் செயல்பாடுகளும் கடல்நுரையாக்கக் காரணிகளாகின்றன.
# கோள் காற்றுகள்


**கோள் காற்றுகள்** என்பது ஆண்டு முழுவதும் ஒரு குறிப்பிட்ட திசையை நோக்கி வீசும் காற்று ஆகும். கோள் காற்றுகளில் முதன்மையானது  
வியாபாரக் காற்றுகள் (Trade Winds) ஆகும் இவை அயன மண்டலங்களுக்கு இடையே வீசுகின்றன. இவை வட கோளத்தில் வட கிழக்கு வியாபாரக் காற்றுகளாகவும் மற்றும் தென் கோளத்தில் தென்கிழக்கு வியாபாரக் காற்றுகளாகவும் வீசுகின்றன.  
வரலாற்றுக் காலங்களில் கடற்பயணம் மேற்கொள்பவர்களுக்கு இவை மிகவும் பயனுள்ளதாக இருந்ததால் அவ்வாறு அழைக்கப்பட்டது. இவ்வகையான காற்றுகள் சீரானதாக மற்றும் நிலையானதாகவும் குறிப்பாகக் கடற்பரப்பில் வீசக்கூடியது. ஃபெரல் விதியின் படி இவ்வகையான காற்றானது விலகி வீசுகிறது.
# தாமசு டீ குவின்சி


**தாமசு பென்சொன் டி குவின்சி** (Thomas Penson De Quincey, 15 ஆகத்து 1785 - 08 திசம்பர் 1859) என்பவர் *ஆங்கில அபினி உண்பவரின் ஒப்புகைகள் ('Confessions of on English Opinion Eater')* என்ற தன்வரலாற்றுப் படைப்புக்காகச் சிறப்பாக அறியப்படும் ஓர் ஆங்கில எழுத்தாளர், இதழியலாளர், இலக்கியத் திறனாய்வாளர்.  

## இளமைக்காலம்
தாமசு டி குவின்சி இங்கிலாந்திலுள்ள லங்காஷைரில் மான்செஸ்டர் நகரத்தில் தாமசு குவின்சிக்கும் எலிசபெத் பென்சொனுக்கும் மகனாகப் பிறந்தார். இலக்கியத்தில் ஆர்வமிக்க வெற்றிகரமான வணிகரான இவரது தந்தை, இவருடைய எட்டாவது வயதில் இறந்துவிட்டார். தந்தையின் இறப்புக்குப் பின் இவரும், இவரது தாயும் சோமர்செட்டிலுள்ள பாத்துக்கு இடம்பெயர்ந்தனர். இளமைப் பருவத்தில் டி குவின்சி உடல் வலுவற்றவராகவும் அடிக்கடி நோய்வாப்படுவராகவும் இருந்தார். பெரும்பாலும் தனிமையிலேயே பொழுதைக் கழித்தாலும், இவரது அண்ணன் வில்லியம் வீட்டுக்கு வரும்போது ஆர்ப்பாட்டம் செய்பவராக இருந்தார்.  

### இலக்கிய ஆர்வம்
1799-ஆம் ஆண்டில் வில்லியம் வேர்ட்ஸ்வொர்த்த்தும் சாமுவேல் டெய்லர் கோல்ரிட்ஜ்ஜும் இயற்றிய உணர்ச்சிக் கதைப்பாடல்களை (*Lyrical Ballads*) முதலில் படித்தார்.  

### அபினிப் பழக்கம்
1804-ஆம் ஆண்டு ஆக்சுபோர்டில் இருந்த போது அவ்வப்போது அபினியை உட்கொள்ளத் தொடங்கினார்.  
டி குவின்சி முக்கை நரம்புவாதத்தால் இன்னலுற்றிருந்தார். அதனால் ஏற்பட்ட வலியைப் போக்க அபினியைப் பயன்படுத்தத் தொடங்கியதாகவும், ஆனால் பின்னர் 1812-ஆம் ஆண்டுவரை இன்பத்துக்காக வாரத்துக்கு ஒருமுறை மட்டுமே உட்கொண்டதாகவும் டி குவின்சி குறிப்பிட்டுள்ளார்.  

1821-ஆம் ஆண்டு ஜெர்மானிய எழுத்தாளர்களின் மொழிபெயர்ப்புகளை வழங்க இலண்டன் சென்றபோது, அவருடைய அபினி பயன்பாட்டுப் பட்டறிவைப் பற்றி எழுத வேண்டப்பட்டார். *இலண்டன் இதழில் (The London Magazine)* அவர் எழுதிய கட்டுரைகள் பலரது கவனத்தை ஈர்த்தது. அந்தக் கட்டுரைகள் அதே ஆண்டில் புத்தகவடிவில் வெளியிடப்பட்டது.  

## குடும்பம்
வாழ்வின் பெரும்பகுதி கடன்தொல்லையால் இன்னலுற்றிருந்த டி குவின்சி, 1816-ஆம் ஆண்டு மார்கரெட்டை மணந்தார். இந்த இணையர்களுக்கு எட்டு குழந்தைகள் பிறந்தன. மார்கரெட் 1837-ஆம் ஆண்டு இறந்தார். இவர்களின் மகன்களில் ஒருவரான பால் பிரெடெரிக் டி குவின்சி நியூசிலாந்துக்கு இடம்பெயர்ந்தார், பின்னாளில் அந்நாட்டின் நாடாளுமன்ற உறுப்பினருமானார்.  

### மறைவு
1859-ஆம் ஆண்டு தெற்கு எடின்பரோவில் லோதியன் தெருவிலிருந்த அவரது அறையில் இறந்தார். அவரது உடல் புனித குத்பெர்ட் தேவாலயமுற்றத்தில் புதைக்கப்பட்டது. அவருடைய கல்லறைக் கல்லில் அவருடைய படைப்புகளைப் பற்றிய தகவல்கள் ஏதுமில்லை.  

## படைப்புகள்
இவரது பெரும் படைப்புகள் பின்வருமாறு  
- *ஆங்கில அபினி உண்பவரின் ஒப்புகைகள் (Confessions of an English Opium-Eater, 1821)*
- *மேக்பத்தில் உள்ள வாயிலைத் தட்டுவது குறித்து (On the Knocking at the Gate in Macbeth, 1823)*
- *வல்லாத்மோர் (Walladmor, 1825)*
- *நுண்கலைகளில் ஒன்றாகக் கருதப்படும் கொலையைக் குறித்து (On Murder Considered as one of the Fine Arts, 1827)*
- *குளோஸ்டர்ஹைம், அல்லது முகமூடி (Klosterheim, or the Masque, 1832)*
- *ஏரி நினைவுகள் (Lake Reminiscences, 1834–40)*
- *தார்த்தார்களின் கிளர்ச்சி (Revolt of the Tartars, 1837)*
- *அரசியற் பொருண்மியத்தின் ஏரணம் (The Logic of Political Economy, 1844)*
- *ஆழத்திலிருந்து பெருமூச்சு (Suspiria de Profundis, 1845)*
- *ஆங்கில் அஞ்சல் வண்டி (The English Mail-Coach, 1849)*
- *தன்வரலாற்று உருவரைகள் (Autobiographic Sketches, 1853)*
# கஞ்சியா ஏரி



**கஞ்சியா ஏரி** (Kanjia Lake) இந்தியாவின் ஒடிசா மாநிலத்திலுள்ள, புவனேசுவரின் வடக்கு புறநகர் பகுதியில் அமைந்துள்ள ஓர் இயற்கை ஏரியாகும். ந்கரத்தின் முக்கிய ஏரியான இது 75 எக்டேர் (190 ஏக்கர்) பரப்பளவில் வியாபித்துள்ளது. இசுகூபா மூழ்கல் எனப்படும் ஆழ்கடலில் குதிக்கும் வசதியுடன் கூடிய இந்த ஏரி மொத்தமாக 105 எக்டேர் பரப்பளவை உள்ளடக்கியுள்ளது. பன்முக பல்லுயிர் வளம் கொண்டதாகவும் தேசிய முக்கியத்துவம் வாய்ந்த ஈரநிலமாகவும் நகரின் சுற்றுச்சூழலை பராமரிக்கவும் கஞ்சியா ஏரி உதவுகிறது.  
## ஏரிகளின் சுற்றுச்சூழல்
37 வகையான பறவைகள், 20 வகை ஊர்வனங்கள், 10 வகை உயிரிப்பினங்கள், 46 வகையான மீன்கள் மற்றும் மூன்று வகை இறால்கள், 10 வகை துணை - இணைக்கப்பட்ட பெருநீர்த்தாவரங்கள், 14 இனங்கள் மிதக்கும் பெருநீர்த்தாவரங்கள் மற்றும் 24 இனங்கள் வெளிப்படையான பெருநீர்த்தாவரங்கள் ஆகியவற்றை உள்ளடக்கியுள்ளது. கட்டுப்பாடற்ற கற்சுரங்க திடக் கழிவுப்பொருட்களை அப்புறப்படுத்துவதன் மூலமும், அதன் வட்டப்பகுதிகளில் அஸ்திவாரங்களை நிர்மாணிப்பதற்கும் இந்த ஏரி அச்சுறுத்தலை எதிர்கொள்கிறது.  

கட்டுப்பாடற்ற குவாரி, திடக்கழிவுகள் மற்றும் அபாயகரமான கட்டுமானம் ஆகியவற்றினால் ஏர் அச்சுறுத்தலை எதிர்கொள்கிறது.  

நந்தன் கானன் விலங்கியல் பூங்காவின் ஒரு பகுதியாக கஞ்சியா ஏரி திகழ்கிறது.
# சேம்சு எல்சுவர்த்

**சேம்சு எல்சுவர்த் மாரிசு** (பிறப்பு; 11, திசம்பர் 1984) என்பவர் அமெரிக்க ஓர் அமெரிக்க வல்லுனர் மல்லாடல் வீரர் மற்றும் விளம்பரதாரர் தற்பொழுது இவர் டபில்யூ டபியூ ஈ இல் ஒப்பந்த்மாகி தற்பொழுது சிமாக்டவுன் நிகழ்ச்சியில் **சேம்சு எல்சுவர்த்** என்ற களப் பெயரில் பங்கேற்கிறார். மாரிசு இண்டிபண்டண்ட் சர்கியுட்டில் பிரிட்டி **சிம்மி டிரீம்** என்ற பெயரில் பங்கேற்றுள்ளார்.  

## முந்தைய வாழ்க்கை
மாரிசு மேரிலாண்டின் பால்ட்டிமோர் என்ற இடத்தில் பிறந்தார். அவர் ஆக்சல் ராட்டன் என்பவர் கீழ் பயிற்சி பெற்றார்.
# பெரும்பாலை


**பெரும்பாலை ** (*Perumbalai *) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643663. இது பெரும்பாலை ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பென்னாகரத்தில் இருந்து 20 கிலோமீட்டர் தொலைவிலும், சென்னையில் இருந்து 326 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°57'45.2"N 77°56'17.9"E  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 2098, மொத்த மக்கள் தொகை 8045. இதில் 4219 ஆண்களும், 3826 பெண்களும் அடங்குவர். ஊரில் கல்வியறிவு பெற்றவர்கள் விகிதம் 55.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# நியூக்ளியர் மெடிசின் அண்டு பயலஜி



**நியூக்ளியர் மெடிசின் அண்டு பயலஜி** (Nuclear Medicine and Biology) என்பது எல்செவியர் பதிப்பகத்தால் வெளியிடப்பட்டு, ஒத்த கருத்துடையவர்களால் வாசிக்கப்படும் மருத்துவம் சார் இதழ் ஆகும். இதில் அணுக்கரு மருத்துவம் மற்றும் ரேடியோஃபார்மகோலஜி, ரேடியோஃபார்மாசி, மற்றும் ரேடியோதரஸர்களின் உள்ளிட்ட உயிரியல் மருத்துவ ஆய்வுகள் உட்பட அணுசக்தியின் அனைத்து அம்சங்களையும் ஆராய்ச்சி செய்யும் இதழாகும். இது கதிரியக்க மருந்துகள் அறிவியல் சங்கத்தின் அதிகாரப்பூர்வ இதழும் ஆகும். ஜர்னல் சிட்டிஷன் அறிக்கைகள் படி, இந்த பத்திரிகை 2011 ஆம் ஆண்டின் தாக்க காரணி 3.023 ஆக உள்ளது.
# கிருஷ்ணகிரி விளையாட்டு அரங்கம்


**கிருஷ்ணகிரி விளையாட்டு அரங்கம்** என்பது கேரளத்தில் உள்ள வயநாட்டில் உள்ள துடுப்பாட்ட அரங்கம் ஆகும். இந்த அரங்கத்தில் 20,000 பேர்வரை அமரலாம். இது கடல் மட்டத்திலிருந்து 2,100 அடி உயரத்தில் அமைந்துள்ளது. இந்த அரங்கம் கிரிக்கெட்டிற்காக பிரத்தியேகமாக பயன்படுத்தப்படும் உயரமான அரங்காகும்.  

## வரலாறு
2006 ஆம் ஆண்டில் இந்த அரங்கத்திற்கான இடம் வாங்கப்பட்டது, 2009 ஆம் ஆண்டு முன்னாள் இந்திய கிரிக்கெட் வீரர்களான ரொபின் சிங் மற்றும் சுனில் ஜோசி ஆகியோர் அடிக்கல் நாட்டினர். பின்னர் 2013 ஆம் ஆண்டு ஆளுநர் நிக்கல் குமார் வயனாட்டின் கிருஷ்ணகிரியில் அமைந்துள்ள இந்த அரங்கத்தை திறந்துவைத்தார். இந்த அரங்கத்தில் இந்தியா ஏ அணி மற்றும் தென்னாப்பிரிக்க அணி ஆகியவற்றுக்கு இடையிலான போட்டி உள்ளிட்ட நான்கு முதல்-நிலை ஆட்டங்கள் நடத்தப்பட்டுள்து.  

## அம்சங்கள்
- இரண்டு அடி உயரத்தில் அமைக்கப்பட்ட தளத்தால் நல்ல வடிகால் வசதி உள்ளது.
- காட்சிக்கூடத்தில் இருந்து சாய்வான புல்வெளி வடிவம் அமைக்கப்பட்டுள்ளது.
- கேரள மாநிலத்தில் துடுப்பாட்டத்துக்கு முதன்மை பயிற்சி மையமாக உள்ளது.
# சென்னம்பட்டி


**சென்னம்பட்டி** (*Sennampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியம், தொப்பம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், அரூரில் இருந்து 15 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'12.7"N 78°22'50.8"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 249 குடும்பங்களும் 1036 மக்களும் வசிக்கின்றனர். இதில் 516 ஆண்களும் 520 பெண்களும் அடங்குவர்.  

## மேற்கோள்
# எரிமலை குகை


**எரிமலைக்குழம்பு குகை** என்பது எரிமலைப்பாறைகளில் உருவான எந்த ஒரு குகையையும் குறிப்பிடப்படுகிறது. இருப்பினும் பொதுவாக எரிமலைச் செயல்முறைகளால் உருவான குகைகள் என்பதே எரிமலை குகைகள் என்று அழைக்கப்படுவதாகும். கடல் குகைகள், மற்றும் பிற வகையான மண் மற்றும் கிர்பிஸ் குகைகள், எரிமலை பாறைகளில் உருவாகலாம். ஆனால் இவை எரிமலை நிகழ்முறைகளுக்கு தொடர்பில்லாதவை, மேலும் எரிமலை பாறை உருவான பிறகு நீண்ட காலம் கழித்து உருவானவை.
# சோமேஸ்வரா கோவில்


**சோமேசுவரர் கோயில்** என்பது தென்னிந்தியாவின் மேற்குத் தொடர்ச்சி மலைகளில், அரேபிய கடலின் கரையில் மங்களூரிலிருந்து 13 கி.மீ. (8.1 மைல்) தொலைவில் அமைந்துள்ளது. இந்த கோயில் 'ருத்ரபாத சேத்திரம்' என்று அழைக்கப்படுகிறது. மேலும் இந்த தலத்தில் பித்ரு காரியங்கள் (இறந்த முன்னோருக்கு செய்யும் இறுதிச் சடங்குகள்) நிகழ்த்தும் ஒரு இடமாகவும் உள்ளது.  

## வரலாறு
இக்கோயில் கி.பி. பத்தாம் நூற்றாண்டில் அலுபா வம்ச மன்னரால் கட்டப்பட்டதாக சொல்லப்படுகிறது. கோயில், பனவாசியின் கந்தம்பாக்களின் நிர்வாக ஆட்சியின் கீழும், 12 ஆம் நூற்றாண்டில் உல்லாலா அரசர்களின் நிர்வாகத்தின் கீழும் இருந்துள்ளது. கோவிலில் காணப்பட்ட இரண்டு கல்வெட்டுகள் 15 ஆம் நூற்றாண்டில் விஜயநகர அரசர் இரண்டாம் தேவ ராயன் காலத்தில் ராஜகுரு ஸ்ரீ கிரியாஷகிருத்ய தேவவாடியா என்பவரால் மறுசீரமைப்பு செய்யப்பட்டது.
# பொமெட்டோ



## வரலாறு
பொமேட்டோ முதன் முதலில் 1977 ஆம் ஆண்டு ஜெர்மனியில் பரவலாகத் தோன்றியது. தக்காளிச் செடியின் தரமானத் தண்டுப் பகுதியையும், உருளைக்கிழங்கின் தரமானத் தண்டுப் பகுதியையும் இணைத்து ஒட்டுக் கட்டிய பின் உருளைக்கிழங்கின் தண்டுப் பகுதியையும், தக்காளிச் செடியின் வேர்ப் பகுதியையும் கிள்ளி விட வேண்டும். மண்ணிற்கு மேல் தக்காளிச் செடியும் மண்ணின் கீழ் உருளைக்கிழங்கு செடியும் வளர ஆரம்பிக்கும். நட்ட 12 வாரங்களில் தக்காளி செடி அறுவடைக்குத் தயாராகும். தக்காளியின் அறுவடை முடிந்து இலைகள் காய்ந்து முதிர்ந்து உதிர்ந்த பின்பு உருளைக்கிழங்குகளை அறுவடை செய்யலாம்.  

## பயன்கள்
1. புதிய தொழில்நுட்பத்தின் மூலம் உருவாககப்பட்ட இச்செடி அதிக மகசூலுக்கு வழிவகுக்கும்.
1. குறைந்த இடத்தில் அதிக இலாபம்.
1. நிலம், நீர், வேலையாட்கள் குறைந்த அளவில் போதுமானது.
1. நச்சுயிகள், பூசணத் தாக்குதலுக்கு எதிர்ப்புத் திறன் கொண்டது.
# வயிற்றுக் காசநோய்


வயிற்றுக் காசநோய் என்பது வயிற்றில் உள்ளே உள்ள அனைத்து உறுப்புகளின் (இரைப்பை, சிறுகுடல், பெரிடோனியம், கல்லீரல், மண்ணீரல் முதலியன) காசநோயும் அடங்கும் என்றாலும் பெருமளவில் பாதிக்கப் படக்கூடிய சிறுகுடல் காசநோயைப் பற்றியே அதிகமாகக் குறிப்பிடலாம். இதை ஹோம் செல்லர்ஸ் லிவிங்ஸ்டன் என்போர் மூன்று வகையாகப் பிரிக்கின்றனர். அவை சிறுகுடல் காசம், பெரிடோனிய காசம், நிணக்கட்டிக் காசம் என்பன.
# சி. சங்கர்

**சி. சங்கர்** (C. Sankar) ஓர் இந்திய அரசியல்வாதியாவார். இவர் சட்டமன்ற உறுப்பினராக இருந்துள்ளார். 1952 ஆம் ஆண்டு நடைபெற்ர தேர்தலில் கன்னியாகுமரி மாவட்டத்தில் நாகர்கோவில் தொகுதியில் இருந்து இந்திய தேசிய காங்கிரசு வேட்பாளராக அவர் திருவாங்கூர்-கொச்சி சட்டமன்றத்திற்காகத் தேர்ந்தெடுக்கப்பட்டார். இத்தேர்தல் கன்னியாகுமரி மாவட்டம் தமிழ்நாட்டுடன் இணைவதற்கு முன்னர் நடந்த முதல் தேர்தலாகும்.  

## மேற்காேள்கள்
# ஒலிய காபன்சிஸ்


**ஒலியா காபன்சிஸ்** (Olea capensis) என்பது ஒலியாசியே எனப்படும் ஆலீவ் மரக்குடும்பத்தைச் சேர்ந்த ஒரு ஆப்பிரிக்க மர இனம் ஆகும். இது ஆப்பிரிக்காவில் சகாரா பாலைவனத்தின் கீழே கிழக்கில சோமாலியா, எத்தியோப்பியா மற்றும் சூடான் வரையிலும், தெற்கில் தென்னாப்பிரிக்காவின் தென் முனை வரையிலும், மேற்கில் காமெரூன், சியரா லியோன் மற்றும் கினி வளைகுடா தீவுகள் வரையிலும், மேலும் மடகஸ்கார் மற்றும் கொமோரோஸ் தீவுகளிலும் காணப்படுகிறது. இது புதர்களிலும், கடலோரப் புதர்களிலும் பசுமைமாறாக் காடுகளிலும் வளர்கிறது.  

பொதுவாக ஆங்கிலத்தில் கருப்பு இரும்புமரம், கிழக்கு ஆப்பிரிக்க ஆலிவ், எல்கோன் ஆலிவ், இரும்புச்செடி, இரும்புப்பூச்சி ஆலிவ் என்று அறியப்படுகிறது. ஆஃப்ரிகான்ஸில இஸ்டர்ஹவுட் என்றும் சுவாஹிலியில் லியோலிண்டோ, முஷ்ரிஜி என்றும் அறியப்படுகிறது:  
இதன் வணிகப் பெயர்கள் லியோலிடோ, முத்தாரேஜ், முத்தராகி ஆலிவ் ஆகும்.  

## பண்புகள்
இது பெரிய உண்ணக்கூடிய பழங்களைக் கொண்டிருக்கிறது. இந்த மரத்தின் கட்டை கடினமானதாகவும் கனம் மிக்கதாகவும் வேலை செய்யக் கடினமாகவும் இருக்கும், இருப்பினும் இது கலைப்பொருட்கள் செய்யப் பயன்படுகிறது.  

கின்னஸ் உலக சாதனைகள் பட்டியலில் இந்த மரம் உலகின் மிகவும் கனமான மரக்கட்டையைக் கொண்டது எனக் குறிக்கப்பட்டுள்ளது. இதன் சாரடர்த்தி 1.49 ஆக கருப்பு நிலக்கரிக்கு இணையாக உள்ளது.
# ராமகொண்டஅள்ளி


**ராமகொண்டஅள்ளி ** (*Ramakondahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643659. இது ராமகொண்டஅள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், பென்னாகரத்தில் இருந்து 23 கிலோமீட்டர் தொலைவிலும், சென்னையில் இருந்து 340 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1786, மொத்த மக்கள் தொகை 6635,. இதில் 3548 ஆண்களும்,3087 பெண்களும் அடங்குவர். கிராமத்தில் மொத்தம் கல்வியறிவு பெற்றவர்கள் விகிதம் 53.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# பாய்சின் கதிர்வீச்சு நுண்ணளவி


**பாய்சின் கதிர்வீச்சுநுண்ணளவி** (*Boys' Radiomicrometer*) என்பது அகச்சிவப்புக் கதிர்வீசலின் விகிதத்தை அளப்பதற்குப் பயன்படும் ஒரு கதிர்வீச்சுமானி ஆகும். இதனை சர் சார்லசு வெர்னான் பாய்சு என்பவர் 1889 இல் வடிவமைத்தார். கேம்பிரிட்ச் அறிவியல் உபகரணங்கள் தயாரிப்பு நிறுவனத்தால் தயாரிக்கப்பட்டது. ஒரு வெப்ப இரட்டை மற்றும் கால்வனாமீட்டர் ஆகிய இரண்டின் சேர்க்கையால் உருவாக்கப்பட்டதே இக்கருவி ஆகும். இந்த வெப்ப இரட்டையானது பிசுமத் மற்றும் ஆண்டிமனியால் ஆனது. இந்த சாதனம் அகச்சிவப்பு கதிர்வீச்சைக் கண்டறிவதில் நிபுணத்துவம் பெற்றது, இது கதிர்வீச்சின் அளவை வெப்பமாக நாம் உணரலாம்.  

அகச்சிவப்பு ஒளியானது வெப்ப இரட்டை மீது குவிக்கப்படும் போது, வெப்பமாக்கல் சுருள் வழியாக ஒரு சிறிய மின்னோட்டத்தை உருவாக்குகிறது. இது குதிரைலாட வடிவக் காந்தத்தின் நிரந்தர காந்தப்புலத்துடன் தொடர்பு கொள்வதன் காரணமாக சுழலத் தொடங்குகிறது. இணைக்கப்பட்ட கண்ணாடியால் பிரதிபலிக்கும் ஒளியின் நிலையில் ஏற்படும் மாற்றத்தைக் கவனிப்பதன் மூலம் பயனர் சுருளின் சிறிய சுழற்சியை அளவிட முடியும்.  

இக்கருவியின் உணர்திறன் மற்றும் துல்லியத்தை அதிகரிக்க, வெப்பஇரட்டை மற்றும் கண்ணாடியை இடைநிறுத்துவதற்கு பாய்ஸிற்கு மெல்லிய, ஒளி இழை தேவைப்பட்டது. 1 மைக்ரானுக்கும் குறைவான விட்டம் கொண்ட குவார்ட்சின் மெல்லிய இழைகளை உருவாக்கும் தனித்துவமான முறையை அவர் உருவாக்கினார். இந்த இழைகளை உருவாக்க, பாய்ஸ் குவார்ட்சின் ஒரு முனையை அம்புக்குறியுடன் இணைத்து, மற்றொன்றை சரி செய்தனர். பின்னர் அவர் நைட்ரஸ் ஆக்சைடு சுடரைப் பயன்படுத்தி குவார்ட்சை வெப்பப்படுத்தினார்.  

## மேற்காேள்கள்
# காயத்ரி சக்ரவர்த்தி ஸ்பிவாக்


**காயத்ரி சக்ரவர்த்தி ஸ்பிவாக்** ( Gayatri Chakravorty Spivak பெங்காலி: গায়ত্রী চক্রবর্তী সিপিভাক, பிறந்தது 24 பிப்ரவரி 1942) என்பவர் இந்திய அறிஞர், இலக்கிய தத்துவவாதி, மற்றும் பெண்ணிய விமர்சகர். இவர் கொலம்பியா பல்கலைக்கழகத்தில் பல்கலைக்கழகப் பேராசிரியராக உள்ளார், அங்கு அவர் ஒப்பீட்டு இலக்கியம் மற்றும் சங்கத்தின் நிறுவனர் உறுப்பினராக உள்ளார்.  

"மிகவும் செல்வாக்கு பெற்ற காலக்காலிய அறிவாளிகளில் ஒருவராக" கருதப்பட்ட ஸ்பிவாக், "கன் தி தி சால்லரின் ஸ்பீக்க் ?," என்ற கட்டுரையையும், ஜாக் டிரிடாவின் டி லா கிராமிமாலஜிஜியின் அறிமுகத்தையும் அறிமுகப்படுத்தினார்.2012 இல், "உலகளாவிய உலகத்துடன் தொடர்புடைய அறிவார்ந்த காலனித்துவத்திற்கு எதிரான மனிதநேயங்களுக்கு ஒரு முக்கிய தத்துவவாதி மற்றும் கல்வியாளர்" என்று கலை மற்றும் மெய்யியலில் கியோட்டோ பரிசு வழங்கப்பட்டது. 2013 இல், இந்தியக் குடியரசு இவருக்கு பத்ம பூசண் விருது வழங்கி கவுரவித்தது.  

## பிறப்பும் படிப்பும்

இந்தியாவின் கொல்கத்தாவில் பரேஸ் சந்திரா மற்றும் சிவான சக்ரவர்த்தி ஆகியோருக்கு காயத்ரி சக்ரவர்த்தி பிறந்தார். ஸ்பிவாக்கின் பெரிய தாத்தா பிரதாப் சந்திர மஜூம்தர் ஸ்ரீ ராமகிருஷ்ணாவின் மருத்துவர் ஆவார். அவரது தந்தையான பரேஷ் சந்திர சக்ரவர்த்தி ஸ்ரீ சரதா தேவியால் தீக்‌ஷை கொடுக்கப்பட்டார். மசெயின்ட் ஜான்ஸ் மறைமாவட்டப் பெண்கள் உயர்நிலைப்பள்ளியில் தனது இரண்டாம் நிலை கல்வி முடிந்தபின், ஸ்பிவக் கொல்கத்தாவின் பிரசிடென்சி கல்லூரியில் கொல்கத்தா பல்கலைக்கழகத்தில் பட்டப்படிப்பில் கலந்து கொண்டார். அவர் 1959 இல் பட்டம் பெற்றார். ஸ்பிவக் கார்னெல் பல்கலைக்கழகத்தில் பயின்றார், அங்கு அவர் ஆங்கிலத்தில் தனது எம்.ஏ.வை நிறைவு செய்தார் மற்றும் தெல்லுரைட் ஹவுஸில் உறுப்பினராக தேர்ந்தெடுக்கப்பட்ட முதல் பெண்மகர்களில் ஒருவர். கரோனிலிருந்தே ஒப்பீட்டு இலக்கியத்தில் தனது இளநிலை டி.டி.வைத் தொடர்ந்தார், அதே சமயம் அயோவா பல்கலைக்கழகத்தில் கற்பித்தார். பால் டி மேன் அறிவுறுத்திய அவரது விவாதம், W.B. இல் இருந்தது. Yeats மற்றும் Myself Must I Remake: தி லைஃப் அண்ட் பொயட்ரி ஆஃப் W. W. ஈட்ஸ். [8]  

## செயல்பாடுகள்

ஜாக்கஸ் தெரிதா என்ற பிரெஞ்சு சிந்தனையாளரின் இலக்கண நூல் ஒன்றை (ஆப் கிராம்மடாலஜி) ஆங்கிலத்தில் மொழி பெயர்த்தார். ஒடுக்கப்பட்டோர் பேச இயலுமா? என்று இவர் எழுதிய ஆய்வுக் கட்டுரை பிரபலமானது. சமூகவியல், தத்துவம், பெண்ணியம் போன்ற துறைகள் தொடர்பான நூல்கள் எழுதியுள்ளார்.  

## மேற்கோள்
# ஊட்டி குதிரைப்பந்தயத் திடல்



**ஊட்டி குதிரைப்பந்தயத் திடல்** *(Ooty Racecourse)* தமிழ்நாட்டின் நீலகிரி மாவட்டத்திலுள்ள ஊட்டியில் ஓர் உயர்நிலத்தில் கட்டப்பட்டுள்ள குதிரைப்பந்தயத் திடல் ஆகும். கோடைகால பந்தயங்களுக்காக கடல் மட்டத்திலிருந்து 2,268 மீட்டர் உயரத்தில் நகரத்தின் மையப்பகுதியான ஊட்டி தொடர்வண்டி நிலையத்திற்கு அருகில் இத்திடல் அமைந்துள்ளது.  

இத்திடலின் 100 ஆண்டு கால வரலாறு குறிப்பிடத்தக்க பல அரிய தனித்தன்மைகளை தன்னுள்ளே கொண்டுள்ளது. ”அறுபதுகளின் மத்தியில் நான் ஊட்டி குதிரைப் பந்தயத்தின் தீவிர ரசிகன் ஆக இருந்தேன். தொகுதி 1 ஊட்டி குதிரைப் பந்தயத்தை 1995 ஆம் ஆண்டு மே மாதம் 7 ஆம் நாள் எம்.ஏ.எம். இராமசாமி தன்னுடைய குதிரையான கிரேட் சிபெக்டக்கல் மூலம் வெற்றியை ஈட்டியது மறக்க முடியாத ஒரு மிகப்பெரிய கின்னசு சாதனையாகும் என்று குதிரைப்பந்தய ஆர்வலரும் ஊட்டி நகர பழங்குடியினருமான கே. பீமன் என்பவர் தெரிவித்தார்.  

1980 ஆம் ஆண்டுகள் இத்திடலின் பிரமாண்டமான வளர்ச்சியைக் காண முடிகிறது. இக்காலத்தை ஊட்டி குதிரைப் பந்தயத்தின் பொற்காலம் என்று குறிப்பிடலாம். இக்காலத்தில் சூன் மாதம் வரையில் பந்தயப் பருவம் நீட்டிக்கப்பட்டது. இதனால் நீல மலையில் சுற்றுலா என்பதைத் தாண்டி ஆயிரக்கணக்கான கோடைக்கால வேலை வாய்ப்புகள் இணைப்பை உருவாகின. தொழில்முறை பந்தய வீர்ர்கள் பந்தயத்தை எதிர் நோக்கி இங்கு தங்கத் தொடங்கினர்.  

கொளுத்தும் வெயிலின் தாக்கத்திலிருந்து தங்களைக் காத்துக்கொள்வதற்காக பாரம்பரியமாக மக்கள் சுற்றுலா வரும் ஏப்ரல் முதல் சூன் வரையிலான கோடைக்காலப் பருவத்தில் குதிரைப் பந்தயங்கள் இங்கு நடத்தப்பட்டன. இந்த பந்தயத்திடல் ஊட்டியின் மத்தியில் 55 ஏக்கர் பரப்பளவில் 2.4 கிலோமீட்டர் நீளம் கொண்ட்தாக அமைந்துள்ளது. இந்தியாவிலுள்ள மிகவும் புகழ்பெற்ற குதிரைப் பந்தய மைதானங்களில் ஊட்டி குதிரைப் பந்தய மைதானமும் ஒன்றாகும். நீலகிரி தங்கக் கோப்பை குதிரைப் பந்தயம் இங்கு நடத்தப்படும் பந்தயங்களில் பாரம்பரியமாகப் புகழ்பெற்றதும் பிரபலமானதுமான பந்தயமாகும்.  

இந்தப் பந்தயத் திடலின் 125 கால நிறைவு காரணமாக 2011 ஆம் ஆண்டில் நூற்றாண்டைக் கடந்த வெள்ளிவிழா கோப்பை சிறப்பு குதிரைப் பந்தயம் ஒன்று நடத்தப்பட்டது. ஒரு தோட்டத்தை உருவாக்கவும் பேச்சுவார்த்தைகள் நடந்தன.  
இக்குதிரைப் பந்தயத் திடலில் மார்ச் 2011 ஆம் ஆண்டில் ஒரு தீ விபத்து ஏற்பட்டது. சிகரெட்டு இத்தீவிபத்திற்கான காரணமாக இருக்கலாம் என்றும் நம்பப்பட்டது. ஆனால் விபத்தில் குதிரைகளுக்கு எந்த பாதிப்பும் ஏற்படவில்லை.
# கழுகு, காத்தாடி


டே அர்ன்ட் (ஆங்கிலம்: The Eagle) என்பது நெதர்லாந்தின் வட ப்ராபண்ட் மாகாணத்தில் வோவ், ரூசெண்டெல்லில் உள்ள Akkerstraat 11 இல் அமைந்துள்ள ஒரு காற்றழுத்தமாகும். ஒரு செயற்கை மலை மீது 1811 ஆம் ஆண்டு கட்டப்பட்டது, காற்றாலை ஒரு கிஸ்ட்ரிமில் செயல்பட்டது. ஆலை ஒரு கோபுரம் ஆலை போல் கட்டப்பட்டது மற்றும் அதன் நடுக்கங்கள் 25.85 மீட்டர் (84.8 அடி) இடைவெளியைக் கொண்டுள்ளன. ஆலை ஒரு தேசிய நினைவுச்சின்னமாகும் (nr 39624) 24 ஜூன் 1971 முதல்.  

## வரலாறு
1811 ஆம் ஆண்டில், ஜாகுலாஸ் ஏர்டனின் கட்டளையால் இந்த ஆலை கட்டப்பட்டது. இவர் ஒரு உள்ளூர் மில்லைப் பயன்படுத்த வேண்டிய கடமை, பிரெஞ்சு புரட்சியாளர்களால் நிறுத்தி வைக்கப்பட்ட ஒரு முறை, மொலாண்டுவங்கிற்குப் பிறகு ஒரு மில்லை உருவாக்க வாய்ப்பு கிடைத்தது. ஆலை 1825 இல் எரிந்தது மற்றும் அதே ஆண்டில் மீண்டும் கட்டப்பட்டது. 1914 ஆம் ஆண்டில், ஏய்டன் குடும்பம் ஆலை விற்றது ஜாகுபஸ் பாட்டர்ஸுக்கு விற்றது, அதன் குடும்பம் இன்னும் ஆலைக்கு சொந்தமானது  

## பொது அணுகல்
ஆலை இன்னும் பயன்படுத்தப்பட்டு, செவ்வாய் மற்றும் சனிக்கிழமைகளில் 10:00 மணி முதல் 16:00 வரை பொதுமக்கள் பார்வைக்கு திறக்கப்பட்டுள்ளது.  

## படங்களின் தொகுப்பு
# குக்கூ காட்டுப்பள்ளி


குக்கூ காட்டுப்பள்ளி என்பது தமிழ்நாட்டில் கிருஷ்ணகிரி மாவட்டத்தில் புளியனூர் கிராமத்தில் அமைத்திருக்கும் சூழலியல் பள்ளி ஆகும். இப்பள்ளியை குக்கூ அமைப்பைச் சார்ந்தவர்கள் தொடங்கியுள்ளனர்.  

## தோற்றம்
குக்கூ காட்டுப்பள்ளி குக்கூ குழந்தைகள் வெளியின் சிவராஜ், பீட்டர் ஜெயராஜ் போன்றோரால் 2016 ஆம் ஆண்டு தொடங்கப்பட்டது. வானுயர்ந்த கட்டடங்கள் என்றில்லாமல் இயற்கையான சூழலில் சிமெண்ட் மணல் பயன்படுத்தாமல் அங்குள்ள களிமண்ணைப் பயன்படுத்தி கட்டப்பட்டுள்ளது. இயற்கையோடு வாழ் இயற்கைக்குத் திரும்பு என்பதையே இலக்காகக் கொண்டு செயல்படும் இப்பள்ளியில் பல் துலக்கக்கூட பற்பசையைப் பயன்படுத்தாமல் ஆலம், வேலம். வேம்பு போன்ற இயற்கை பொருள்களை பயன்படுத்துவது இப்பள்ளி தொடங்கப்பட்ட நோக்கத்தைச் சொல்லிவிடுகிறது. குழந்தைகளை மிகவும் நேசிப்பவரும் பொம்மைகளை உருவாக்குவதில் வல்லமை பெற்றவருமான அரவிந்த் குப்தா அவர்களைக் கொண்டு இப்பள்ளி திறப்பு விழாக் கண்டது.  

## பள்ளியின் நோக்கம்
சுமையற்ற கற்றல்; சுவர்களற்ற கற்றல் என இப்பள்ளியின் கற்றல் எல்லை விரிவானது. குழந்தைகளுக்கு அடிப்படைக் கல்வியோடு, இயற்கை வழி விவசாயம் ,மருத்துவம், அரசியல் குறித்த விவாதங்கள், விலங்குகள், பூச்சிகள், வானியல், நட்சத்திரம், குறித்த கற்பித்தல் , கூடை முடைவது, தையல் கலை, காகிதம் தயாரிப்பது, மண், மரம், காகிதம், ,சிரட்டை இவற்றைக் கொண்டு பொம்மைகள், சிற்பங்கள் செய்வது, ஓவியம் வரைவது, பறவைகளின் சப்தம் கொண்டு இசைக் கோர்வை உருவாக்குவது, கதை சொல்லுவது, நாடகம் நடிப்பது, கூத்துப் பயிற்சிகள்  என்பதையே குக்கூ காட்டுப்பள்ளி தன் முதன்மை நோக்கங்களாகக் கொண்டுள்ளது.
# வகுரப்பம்பட்டி


**வகுரப்பம்பட்டி** (*Vagurappampatti*) என்பது இந்தியாவின் தமிழ்நாட்டில் அமைந்துள்ள தர்மபுரி மாவட்டம், மொரப்பூர் ஊராட்சி ஒன்றியம், வகுரப்பம்பட்டி ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
வகுரப்பம்பட்டி, மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், மொரப்பூரில் இருந்து 15 கிலோமீட்டர் தொலைவிலும், மாநிலத் தலைநகரான சென்னையில் இருந்து 271 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°13'02.4"N 78°17'28.5"E ஆகும்.  

## மக்கள் வகைபாடு
2011 மக்கள் தொகை கணக்கெடுப்பின்படி, இந்த கிராமத்தில் 1214 வீடுகள் இருந்தன. அப்போது கிராமத்தின் மொத்த மக்கள் தொகையானது 4869 ஆகும். இதில் பெண்களின் எண்ணிக்கை 2317 என்றும், ஆண்களின் எண்ணிக்கை 2552 என்றும் இருந்தது. கல்வியறிவு பெற்றவர்கள் விகிதம் 60.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## ஊரில் உள்ள கோயில்கள்
- வீரபத்திரசாமி கோயில்
- சென்றாயசாமி கோயில்

## மேற்கோள்
# ஆக்னஸ், விக்டோரியா

**ஆக்னஸ்** (Agnes) என்பது ஆஸ்திரேலியாவின், விக்டோரியாவில் உள்ள ஒரு சிறிய நகரம் ஆகும். இந்த நகரமானது  
தென் சிப்ஸ்லென் நெடுஞ்சாலை மற்றும் போி சாலை சந்திப்புப் பகுதியில் உள்ளது. இங்கு ஒரு மாநில பள்ளி இருந்தது என்றாலும், இப்போது ஒரு வீடு மற்றும் ஒரு அருவியைத் தவிர உண்மையில் வேறு எதுவும் இல்லை. இங்கு ரயில் நிலையம் 1892 ல் ஏற்படுத்தப்பட்டது. இங்கு அஞ்சலகம் 28 டிசம்பா் 1915-ல்  
தொடங்கி 1960 -ல் மூடப்பட்டது.
# தசரத் தேவ்



**தசரத் தேவ்** (Dasarth Deb) (2 பெப்ரவரி 1916 -14 அக்டோபர் 1998) (வங்காள: দশরথ দে) இந்திய மாநிலமான திரிபுராவின் அரசியல் தலைவர். அவர் கணமுக்தி பரிசத் மற்றும் இந்திய கம்யூனிசக் கட்சி (மார்க்சிஸ்ட்) தலைவராக இருந்தார். திரிபுரா கிழக்கு தொகுதியில் இருந்து 1952, 1957, 1962 மற்றும் 1971 ஆகிய ஆண்டுகளில் அவர் மக்களவைக்கு தேர்ந்தெடுக்கப்பட்டார். திரிபுராவின் முதல் பழங்குடி முதலமைச்சர் மற்றும் அகில இந்திய கிசான் சபாவின் துணைத் தலைவராகவும் இருந்தார்.  

## இளமைப்பருவம்
தசராத் மாவட்டத்தில் உள்ள கொவாய் மாவட்டத்தில் போல்தாலி கிராமத்தில் தசரத் தேபர்பர்மா பிறந்தார்.  

## அரசியல் வாழ்க்கை
1948 ல், அவர் 1948-50 முதல் ஒரு ஆயுத போராட்டத்தில் ஈடுபட்டிருந்த கணமுக்தி பரிஷத் அமைத்தார். 1950 ல், அவரது ஆதரவாளர்களுடன் சேர்ந்து, இந்திய கம்யூனிஸ்ட் கட்சியில் சேர்ந்தார். 1951 ல் கட்சியின் மத்திய குழுவில் அவர் உறுப்பினராக ஆனார். பின்னர் 1964 ல் சிபிஐ பிரிவிலிருந்து இந்திய கம்யூனிஸ்ட் கட்சி (மார்க்சிஸ்ட்) ல் சேர்ந்தார். 1964 ஆம் ஆண்டில் அவர் திரிபுரா ராஜ்ய உபஜாத்தி கணமுக்தி பரிஷத், சிபிஐ (எம்) ன் முன்னணி அமைப்பை நிறுவினார். 1978 ஆம் ஆண்டில், திரிபுராவில் முதல் முறையாக ராம்சந்திராத் தொகுதியில் இருந்து விதான சபாவிற்கு தேர்ந்தெடுக்கப்பட்டார் மற்றும் முதல் இடது முன்னணி அரசாங்கத்தில் கல்வி அமைச்சராக ஆனார். அவர் 1983-88ல் இரண்டாம் இடது முன்னணி அரசாங்கத்தில் துணை முதலமைச்சராக இருந்தார். 1988 இல், அவர் சிபிஐ (எம்) மாநில குழுவின் செயலாளராக ஆனார். 1993 ஆம் ஆண்டு ஏப்ரல் 10 ஆம் தேதி மூன்றாம் இடது முன்னணி அரசாங்கத்தின் முதல்வராக ஆனார். 1998 மார்ச்சு 11 ஆம் தேதி வரை அவர் பதவியில் இருந்தார். 1998 ல் சட்டசபை தேர்தலில் உடல்நலக்குறைவு காரணமாக போட்டியிடவில்லை..  

## பணிகள்
- *Mukti Parishader Itikatha*
- *Samantatantrik Byabasthar Biruddhe Mukti Parishader Sangram*
# இடம் (இலக்கணம்)

தன்மை என்பது தமிழ் இலக்கண மூவிடங்களில் ஒன்றாகும். அம்மூவிடங்கள் தன்மை, முன்னிலை, படர்க்கை என்பனவாகும்.  

## மூவிடங்கள்
### தன்மை
தன்மை என்பது பேசுபவரை, தன்னைக் குறிக்கின்ற ஓரிடம்.  

'நானும் நீயும் உரையாடுவதை அவள் பார்த்துக்காெண்டிருக்கிறாள்'  

மேலுள்ள சாெற்றாெடரில் 'நான்' என்பது பேசுபவரை, தன்னைக் குறிக்கின்ற ஓர் இடம் அதாவது தன்மை ஆகும்.  

### முன்னிலை
முன்னிலை என்பது முன்னிருந்து கேட்பவரைக் குறிக்கும் ஓரிடம்.  

'நானும் நீயும் உரையாடுவதை அவள் பார்த்துக்காெண்டிருக்கிறாள்'  

மேலுள்ள சொற்றொடரில் உள்ள 'நீ' என்பது பேசுபவருக்கு முன்னாலிருந்து கேட்பவரைக் குறிக்கின்ற ஓர் இடம் அதாவது முன்னிலை ஆகும்.  

### படர்க்கை
படர்க்கை என்பது பேசுபவராகவோ கேட்பவராகவோ அல்லாத சற்றுத் தாெலைவிலிருந்து கேட்பவரைக் குறிக்கும் இடம் ஆகும்.  

'நானும் நீயும் உரையாடுவதை அவள் பார்த்துக்காெண்டிருக்கிறாள்'  

மேலுள்ள சொற்றொடரில் உள்ள 'அவள்' என்பது பேசுபவரையும், முன்னிருந்து கேட்பவரையும் குறிக்காமல், தாெலைவிலிருந்து பார்ப்பவரைக் குறிக்கும் ஓர் இடம் படர்க்கை ஆகும்.  

## மூவிடப்பெயர்கள்
தன்மைப் பெயர்கள் - நான், யான், நாம், யாம், நாங்கள்.  

முன்னிலைப் பெயர்கள் - நீ, நீர், நீவிர், நீயிர், நீங்கள், எல்லீர்.  

படர்க்கைப் பெயர்கள் - அவன், அவள், அவர், அது, அவை.  

தன்மை, முன்னிலைப் பெயர்கள், ஒருமையையும் பன்மையையும் உணர்த்துவன. படர்க்கைப் பெயர்கள் திணை, பால், எண் ஆகியவற்றை உணத்திவரும்.  

*"தன்மை யான்நான் யாம்நாம் முன்னிலை*  

*எல்லீர் நீயிர் நீவிர் நீர் நீ*  

*அல்லன படர்க்கை எல்லாம் எனல்பாெது*
# களையூர்



**களையூர்** (*Kalaiyur*) என்பது இந்தியாவில், தமிழ்நாட்டின், கடலூர் மாவட்டத்தில் அமைந்துள்ள வருவாய் கிராமம் ஆகும்.  

## அமைவிடம்
இவ்வூரானது மாவட்டத் தலைநகரான கடலூரில் இருந்து 8 கி.மீ. தொலைவிலும், சென்னையிலிருந்து 176 கி.மீ. தொலைவிலும் உள்ளது.  

## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 319 வீடுகள் உள்ளன. மக்கள் தொகை 1325, இதில் 654 பேர் ஆண்கள், 671 பேர் பெண்கள் ஆவர். எழுத்தறிவு விகிதம் 77.4% ஆகும். இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.
# வ. பள்ளிப்பட்டி


**வ. பள்ளிப்பட்டி** அல்லது **வி. பள்ளிப்பட்டி** (*V. Pallipatti*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், மொரப்பூர் ஊராட்சி ஒன்றியம், வகுரப்பம்பட்டி ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், மொரப்பூரில் இருந்து 15 கிலோ மீட்டர் தொலைவிலும், சென்னையிலிருந்து 15 கிலோ மீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°13'42.5"N 78°19'01.7"E ஆகும். இங்கு 424 குடும்பங்களும் 1633 மக்களும் வசிக்கின்றனர். இதில் 886 ஆண்களும் 747 பெண்களும் அடங்குவர்.  

## மேற்கோள்